**După stele**

*Bragagiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Stele-aștept în orice noapte

Ce-or cădea în fulguire

De pe fluviul de lapte

Ori din vise de iubire.

Încrezut că în ninsoare

Voi uita de umbre sure

Și din sufletu-mi o dare

Va sclipi în părți obscure.

Întunericul să vreie

Spre înalturi de-a străpunge

Culegându-și curcubeie

Vremile cât pot ajunge.

Să le am la aripi pene

Pentru altă seară gata

Numai cât clipești din gene

În cer să deschidă poarta.

Ca să pot măcar atinge

Locul unde demiurgii

Încropesc din văz și sânge

Melodiile și fulgii.

Victor Bragagiu

victorbragagiu. blogspot.com